cyanic-selkie/wikianc huggingface dataset:
Շահեդ-136
Դրական
Ըստ ռազմական վերլուծաբան Բրեթ Ֆրիդմանի՝ Շահեդ-136-ի մոտ 40 կիլոգրամ պայթուցիկ է կրում, մինչդեռ սովորական 155 մմ տրամաչափի M795 հրետանային արկը կրում է 11 կիլոգրամ պայթուցիկ, ուստի մեկ Շահեդ-136 անօդաչու թռչող սարքը մոտ երեք անգամ արդյունավետ է M795 արկից, բայց առանց։ հրետանային արկերին բնորոշ բեկորների հաջորդական մասնատման ։
Ռազմական փորձագետների կարծիքով՝ անօդաչու թռչող սարքի դեմ հակաօդային պաշտպանության համակարգերի կիրառումը նույնպես արդյունավետ չէ, քանի որ ԱԹՍ-ի արժեքը շատ ավելի էժան է, քան հակաօդային պաշտպանության հրթիռը։ Փորձագետների կարծիքով Շահեդի դեմ կարող են արդյունավետ լինել հակաօդային հրետանային համակարգերը և հատուկ պատրաստված հրաձիգները։ Թեև, հաշվի առնելով Շահեդ-136-ի մոտավոր արժեքը՝ $20,000, նույնիսկ եթե հաջողվի խոցել արձակված 10 անօդաչու թռչող սարքերից 4-7-ը, դրա օգտագործումը դեռ բավականին էժան և արդյունավետ կլինի ։
Բացասական
Անօդաչու թռչող սարքի թերությունների թվում նշվում է, որ այն աղմկոտ է, տեսողականորեն հեշտ է հայտնաբերվում թիրախին մոտենալիս, այն բավականին դանդաղ է գործում և կարող է խոցվել սպառազինությունների ամբողջ շարքից՝ ներառյալ փոքր և հակաօդային զենիթային զենքերից ։
Եմենում
Ըստ Newsweek շաբաթաթերթիի՝ Իրանը Եմենին տրամադրել է Շահեդ-136-ներ, որոնք տեղակայվել են երկրի հյուսիսային Ալ Ջաուֆ շրջանում՝ պատրաստ հարձակում գործելու թիրախների դեմ, որոնք գտնվում են հասանելիության գոտում ։
Ուկրաինայում
Ուկրաինա ռուսական ներխուժման ժամանակ՝ 2022 թվականի սեպտեմբերի 13-ին ուկրաինական զինված ուժերի խփած, ռուսական ուժերի կողմից շահագործվող անօդաչու թռչող սարքի մնացորդների լուսանկարում երևում է Շահեդ-136, որոնց վրա գրված է ռուսերեն՝ Գերան-2 ։ Այս պատերազմում Շահեդ-136-երն օգտագործվել են 2022 թվականի սեպտեմբերից և ուղղված են եղել Խարկովի մարզում մարտադաշտում գտնվող օբյեկտներին։ Հետագայում անօդաչու թռչող սարքերը կիրառվել են էներգետիկ օբյեկտների, Ուկրաինայի քաղաքացիական նյութատեխնիկական ենթակառուցվածքի վրա, ինչպես նաև բնակելի տարածքների վրա հարձակվելու համար, ինչը հանգեցրել է քաղաքացիական զոհերի ։
Իրաքյան Քուրդիստանում
2022 թվականին Իսլամական հեղափոխության պահապանների կորպուսի ցամաքային ուժերը օգտագործել են «Շահեդ 136» անօդաչու թռչող սարքը Իրաքյան Քուրդիստանի շրջանում քրդական անջատողական խմբավորման շտաբի վրա հարձակումների ժամանակ ։
Արտաքին հղումներ
Շահեդ-136-ի արձակումը որպես բեռնատար քողարկված ավտոմեքենայից։
Ծանոթագրություններ
Կատեգորիա:Անօդաչու օդանավեր Կատեգորիա:Իրանի զինված ուժեր Կատեգորիա:Իրանի զենք
Կաբանիաս դե լա Սագրա
Կաբանիաս դե լա Սագրա(Cabañas de la Sagra), քաղաք և համայնք Իսպանիայում, գտնվում է Սորիյա նահանգում՝ Կաստիլիա և Կաստիլյա-Լա-Մանչա ինքնավար մարզերի կազմում։ համայնքնը գտնվում է Լա-Սառա շրջանի կազմում։ Տարածքը զբաղեցնում է 16 կմ²։ Բնայչությունը 1949 մարդ (ըստ 2010 թվականի)։
Զեյնադին (Արեշի գավառ)
Զեյնադին, գյուղ Արևելյան Հայաստանի Ելիզավետպոլի նահանգի Արեշի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Վեց համազարկ (ֆիլմ)
Վեց համազարկ, 1937 թվականին Հայկինոյի նկարահանած սև/սպիտակ ֆիլմ։
Սյուժե
Ֆիլմը չի պահպանվել։ Սյուժեն անհայտ է ։
Ծանոթագրություններ
Կատեգորիա:1937 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր
Բախմուտ (քաղաք, Դոնեցկի մարզ)
Բախմուտ (Бахмут), քաղաք Ուկրաինայի Դոնեցկի մարզի Բախմուտիում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Բախմուտ։ Հիմնադրվել է 1571 թվականին։
2012 թվականի տվյալներով Բախմուտ քաղաքում բնակվում էր 77 952 մարդ։ Բնակավայրը զբաղեցնում է 41,6 կմ²։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1571 թվականին հիմնադրված բնակավայրեր Կատեգորիա:Դոնեցկի Ժողովրդական Հանրապետության քաղաքներ
Գոդունով (հեռուստասերիալ)
«Բորիս Գոդունով» (Борис Годунов), ռեժիսոր Ալեքսեյ Անդրիանովի ռուսական պատմական հեռուստասերիալը։
Սյուժե
Սերիալի ստեղծողները հիմք են ընդունել Կոնստանտին Բադիգինի «Նավաբեկություն Նադեժդա կղզու մոտ» (1978) խորհրդային պատմական վեպը։ Վեպը պատմում է Բորիս Գոդունովի իշխանության վերելքի և անգլիացի վաճառականների հետ արդյունաբերող Ստրոգանովների պայքարի մասին, որոնք ճանապարհ էին փնտրում են դեպի սիբիրյան Մանգազեյա։ Հեղինակները փոքր-ինչ փոխել էին սյուժետային գծերը՝ պարզեցնելով դրանք և փոխարինելով որոշ կերպարների։ Առանձին տեսարաններ (Ահեղի մահը, Յարիլի մասին երգը) մեջբերվում են բառացիորեն։
Ցուցադրում
Առաջին ութ սերիաների պրեմիերան կայացել է 2018 թվականի նոյեմբերի 5-ից 8-ը Ռոսիա 1 հեռուստաալիքով։ Մյուս սերիաների ցուցադրությունը սպասվում է 2019 թվականին։
Քննադատություն
Ռազմական պատմաբան Կլիմ Ժուկովը քննադատել է սերիալի ստեղծողներին, նրա կարծիքով, դերասանների անհաջող ընտրություն է, ռեժիսորի, սցենարիստների, գրիմերների թույլ աշխատանք, պատմական դարաշրջանին անհամապատասխան տարազների, ինչպես նաև սերիալում ցուցադրված որոշ իրադարձությունների անհամապատասխանություն պատմական փաստերի հետ կապված ։ Հայրենասիրական ուղղության հրապարակախոսները (օրինակ՝ Եգոր Խոլմոգորովը ) բարձր են գնահատել սերիալը ։
Սաունթրեք
«Недосказанная» երգը կատարել է երգիչ Գրիգորի Լեպսը (երաժշտության և խոսքերի հեղինակ՝ Իգոր Մատվիենկո )։
Արտաքին հղումներ
Կատեգորիա:2018 հեռուստասերիալներ Կատեգորիա:Ռուսական հեռուստասերիալներ Կատեգորիա:«Ոսկե արծիվ» մրցանակի դափնեկիրներ
Գյալինկայա (լեռ, Սյունիզի մարզ)
Գյալինկայա, լեռ Հայաստանի Սյունիքի մարզում, Զանգեզուրի լեռնաշղթայում Զանգեզուրի լեռնաշղթայում, Սիսիանի շրջանում, ըստ Ղ. Ալիշանի նկարագրության Նախիջևան֊Գորիս ճանապարհին, Բռնակոթ գյուղից ոչ հեռու ։
Վիտալի Օվանեսով
Վիտալի Սերգեևիչ Օվանեսով (Виталий Сергеевич Ованесов, ), խորհրդային ռուս դերասան։
Դուեյն Ջոնսոն
Դուեյն Դուգլաս Ջոնսոն (Dwayne Douglas Johnson, ), ամերիկացի դերասան, պրոդյուսեր և պրոֆեսիոնալ ըմբշամարտիկ (ռեստլեր)՝ առավել հայտնի «Ժայռ» (The Rock) այցեքարտային մականվամբ ։
Վիտալի Օվանեսով
Կենսագրություն
Ավարտել է Մոսկվայի Կենտրոնական մանկական թատրոնին առընթեր ստուդիան, որտեղ հետագայում աշխատել է։ 1969 թվականից եղել է Բանակի Թատրոնի արտիստ։ 1984 թվականին ավարտել է Շուկինի անվան թատերական ուսումնարանը՝ բեմադրող ռեժիսոր մասնագիտությամբ։ Թատրոնում էլ բեմադրել է իր դիպլոմային «Սպիտակ վրան» բեմադրությունը։ Հեռուստատեսության համար զբաղվել է ֆիլմերի հնչյունավորմամբ։ 2000-2001 թվականներին վերահնչյունավորել է խորհրդային մուլտֆիլմեր (Յուլիեն Բալմուսովի և Վլադիմիր Կոնկինի հետ)։
Գյալինկայա (լեռ, Սյունիզի մարզ)
Ծանոթագրություններ
Կատեգորիա:Սյունիքի մարզի լեռներ
Դուեյն Ջոնսոն
Դպրոցն ավարտելուց հետո Ջոնսոնն հանդես է եկել Մայամիի համալսարանի ամերիկյան ֆուտբոլի համալսարանային հավաքականում, որի կազմում 1991 թվականին դարձել է համալսարանային առաջնության չեմպիոն։ Համալսարանային կարիերայից հետո հանդես է եկել Կանադական ֆուտբոլի լիգայի (CFL) «Կալգարի Սթեմփիդերս» ակումբում ։ Ֆուտբոլիստի կարիերայից հեռանալով 1995 թվականին, Ջոնսոնը որոշում է շարունակել հոր՝ Ռոքի Ջոնսոնի և մայրական պապի՝ Պիտեր Մաիվիայի ուղին և մուտք է գործում պրոֆեսիոնալ ըմբշամարտի արդյունաբերություն։ Սկզբնապես հանդես գալով Ռոքի Մաիվիա ռինգային անվամբ, Ջոնսոն առավել զանգվածային ճանաչման է հասնում «Ռոքի» կերպարում՝ 1996-ից 2004 թվականներին հանդես գալով «World Wrestling Federation» (WWF, այժմ՝ WWE) կազմակերպությունում։ 2011-2013 թվականներին Ջոնսոնը կրկին վերադառնում է ըմբշամարտի ասպարեզ։
Վիտալի Օվանեսով
Ռեժիսոր
1997 — Բրեգետ (հեռուստաբեմադրություն)
Ծանոթագրություններ
Կատեգորիա:1940 ծնունդներ Կատեգորիա:Նոյեմբերի 10 ծնունդներ Կատեգորիա:2013 մահեր Կատեգորիա:Սեպտեմբերի 22 մահեր Կատեգորիա:Ռուս դերասաններ Կատեգորիա:Խորհրդային դերասաններ
Դուեյն Ջոնսոն
Նկարահանվել է «Կարիճների արքան, «Մեծ քայլերով», «Մումիան վերադառնում է», «Ֆորսաժ 5», «Ֆորսաժ 6» և այլ ֆիլմերում։
Վաղ կյանքը
Ջոնսոնը ծնվել է Կալիֆորնիայի Հեյվորդ բնակավայրում՝ պրոֆեսիոնալ ըմբշամարտիկ Ռոքի Ջոնսոնի և Աթա Ջոնսոնի (օրիորդական ազգանունը՝ Մաիվիա) ընտանիքում։ Հայրը սերում է Նոր Շոտլանդիա գաղթած աֆրոամերիկյան ցեղերից, իսկ մայրը բնիկ սամոացի է ։ Ջոնսոնի մայրական պապը նույնպես ընդգրկված է եղել պրոֆեսիոնալ ըմբշամարտի ոլորտում՝ հանդես գալով «Բարձրագույն առաջնորդ» Պիտեր Մաիվիա ռինգային անվամբ, իսկ վերջինիս կինը՝ Լիա Մաիվիան, 1982 թվականին ամուսնու մահվանից հետո մինչև 1988 թվականը զբաղվել է «Polynesian Pacific Pro Wrestling» կազմակերպության շրջանակներում անցկացվող մենամարտերի կազմակերպմամբ ։ Կարճ ժամանակով Ջոնսոնն իր մոր ընտանիքի հետ բնակվել է Նոր Զելանդիայի Օքլենդ քաղաքում, որից հետո ծնողների հետ վերադարձել Միացյալ Նահանգներ։
Տասներորդ դասարանը Ջոնսոնն հաճախել է Հոնոլուլուի (Հավայան կղզիներ) Ուիլյամ Մակքինլիի անվան ավագ դպրոցում, սակայն հաջորդ ուսումնական տարում ընտանյոք հանդերձ տեղափոխվել է Բեթլեհեմ քաղաք (Փենսիլվանիա նահանգ)՝ հոր աշխատանքի պատճառով։ Ջոնսոնն սկսում է հաճախել «Ֆրիդոմ» ավագ դպրոցը և ընդգրկվում է ամերիկյան ֆուտբոլի դպրոցական հավաքականում։ Բացի ֆուտբոլից, Ջոնսոնը հանդես է գալիս նաև վազքի և ըմբշամարտի հավաքականներում։
Ունենալով բավականին խոստումնալից դպրոցական կարիերա ամերիկյան ֆուտբոլում, բազմաթիվ համալսարաններ սկսում են հետաքրքրվել Ջոնսոնով, ով ի վերջո որոշում է ընդունել Մայամիի համալսարանի սպորտային կրթաթոշակի ծրագիրը։ 1991 թվականին Ջոնսոնի համալսարանային թիմը կարողանում է դառնալ համալսարանային առաջնության չեմպիոն ։ Վնասվածք ձեռք բերելուց հետո Ջոնսոնին փոխարինում են Ֆուտբոլի ազգային լիգայի (NFL) ապագա մարզիկ Ուորեն Սեփի հետ։ Մայամիի համալսարանում անցկացրած տարիներին Ջոնսոնը ծանոթանում է ապագա կնոջ՝ Դենի Գարսիայի հետ, ով 1992 թվականին համալսարանն ավարտելուց հետո դառնում է դրա հոգաբարձուների խորհուրդի անդամ։ Ջոնսոնը համալսարանն ավարտում է 1995 թվականին՝ ձեռք բերելով բակալավրի աստիճան քրեագիտության և հոգեբանության ոլորտում ։ Նույն թվականին Ջոնսոնը պայմանագիր է կնքում Կանադական Ֆուտբոլի լիգայի (CFL) «Կալգարի Սթեմփիդերս» ակումբի հետ, սակայն ընդամենը մեկ մրցաշրջան անցկացնելուց հետո ստանում մեջքի վնասվածք և ստիպված հեռանում պրոֆեսիոնալ ֆուտբոլիստի կարիերայից։
Մարզումներ (1995–1996)
Բացի Ջոնսոնի հորից և պապից, պրոֆեսիոնալ ըմշամարտում են ներգրաված նաև նրա բազմաթիվ այլ ազգականներ, ներառյալ քեռիներ Աֆան ու Սիկան (հայտնի որպես «Վայրի սամոացիներ») և նրա զարմիկներ Աֆա կրտսերը (Մանու), Ռոդնին (Յոկոզունա), Սոլոֆան (Ռիկիշի), Մեթը (Ռոուզի) և Էդդին (Ումագա)։ Երբ Ջոնսոնն հայտարարում է ըմբիշ դառնալու մտադրության մասին, հայրը սկզբնապես դեմ է արտահայտվում այդ որոշմանը, սակայն հետագայում որոշում է անձամբ մարզել որդուն՝ նախապես տեղեկացնելով, որ չափազանց խիստ մարզիչ կլինի։ 1996 թվականին վետերան ըմբշամարտիկ Փեթ Փատերսոնը Ջոնսոնի համար կազմակերպում է մի քանի փորձնական մենամարտեր «World Wrestling Federation» (WWF) կազմակերպությունում, որոնցից առավել նշանավոր է լինում նրա հաղթանակը Բրուքլինյան կռվարարի (Սթիվ Լոմբարդի) նկատմամբ, ինչպես նաև պարտությունները Քրիս Կանդիդոյին և Օուեն Հարթին։ Փորձնական մենամարտերում Ջոնսոնն հանդես է գալիս իրական անվամբ։ Դրանից հետո Ջոնսոնը ելույթ է ունենում Ջերի Լոուլերի «United States Wrestling Association» կազմակերպությունում՝ Ֆլեքս Կավանա ռինգային անվամբ, և 1996 թվականի ամռանը նվաճում USWA աշխարհի թիմային չեմպիոնական տիտղոսը (ոմն ըմբիշ Բարտ Սոյերի հետ)։ Կարճ ժամանակ անց «WWF»-ը պայմանագիր է կնքում Ջոնսոնի հետ։ Մինչև մասնագիտական նորամուտ կատարելը, Ջոնսոնն հաճախում է լրացուցիչ մարզումների։
Ռոքի Մաիվիա (1996–1997)
Նորամուտը «WWF»-ում Ջոնսոնը կատարում է Ռոքի Մաիվիա բեմական անվամբ, ինչը նրա հոր և պապի ռինգային անունների համադրությունն էր։ Սկզբնապես Ջոնսոնը դժկամությամբ էր ընդունում իր նոր անվանումը, սակայն կազմակերպության պրոմոտեր Վինս Մաքմահոնին և մեկնաբան Ջիմ Ռոսին հաջողվում է ի վերջո նրան համոզել այդ հարցում։ Ռոքի Մաիվիայի մասնակցությամբ մենամարտերը ցուցադրելիս մեկնաբանները նրան ներկայացնում էին որպես «WWF»-ի առաջին երրորդ սերնդի ըմբշամարտիկը։ Ռոքի Մաիվիան ելույթ էր ունենում որպես դրական կերպար, ու չնայած ռինգային փորձի պակասին, սցենարիստները նրան չափազանց մեծածավալ ուշադրություն էին հատկացնում։ «WWF»-ում անցկացրած առաջին մարտը Մաիվիան անցակցնում է «Survivor Series» փեյ-փեր-վյու իրադարձության ժամանակ՝ հաղթելով 8-հոգանոց էլիմինացիոն մարտը։ 1997 թվականի փետրվարի 13-ին Մաիվիան պարտության է մատնում Հանթեր Հիրստ Հելմսլիին և նվաճում WWF միջմայրցամաքային չեմպիոնական տիտղոսը։ Մաիվիային հաջողվում է տարբեր առիթներով պաշտպանել չեմպիոնական տիտղոսը։ Չնայած Ջոնսոնը ներկայացվում էր որպես դրական կերպար, սակայն հանդիսատեսը նրան չէր համակրում, և նրա մասնակցությամբ մարտերի ժամանակ արդեն սովորական էին դառնում դահլիճից հնչող բացասական սուլոցները։
Գերակայության ազգ (1997–1998)
1997 թվականի ապրիլի 28-ի «Raw is War» հաղորդման ժամանակ Մաիվիան կորցնում է միջմայրցամաքային տիտղոսը Օուեն Հարթի հետ մրցապայքարում և մի քանի օր անց ստանում ծնկի վնասվածք Մենքայնդի հետ մենամարտելիս։ Ապաքինվելուց հետո Մաիվիան արդեն վերադառնում է որպես բացասական կերպար՝ ըմբիշներ Ֆարուքի, Դի Լո Բրաունի և Կամայի հետ ձևավորելով «Գերակայության ազգ» (Nation of Domination) խմբավորումը։ Այդ ընթացքում Ջոնսոնն հրաժարվում է իրեն կոչել «Ռոքի Մաիվիա», դրա փոխարեն իր մասին խոսում երրորդ դեմքով՝ ինքն իրեն անվանելով «Ռոք» (The Rock, թարգմանաբար՝ Ժայռ)։ Ռինգային պրոմոների ժամանակ Ջոնսոնի կերպարն հաճախ վիրավորում է հանդիսատեսին, իսկ կուլիսային հարցազրույցների ժամանակ՝ զրուցավարներին (քեյֆեբ)։
«In Your House: D-Generation X» իրադարձության ժամանակ Ռոքին չի հաջողվում նվաճել միջմայրցամաքային տիտղոսը «Սառցե բեկոր» Սթիվ Օսթինի հետ մրցապայքարում, սակայն դրան հաջորդող «Raw is War» հաղորդման ժամանակ Պարոն Մաքմահոնի հրահանգով տեղի է ունենում ռևանշ մարտ։ Օսթինը հրաժարվում է մարտից և որոշում է զիջել տիտղոսը, սակայն դրանից հետո անսպասելիորեն հարվածում է Ռոքին իր ստաներ կոչվող ավարտական հնարքով։ 1997 թվականից մինչև վաղ 1998 թվականը Ռոքն հակամարտության մեջ է մտնում Սթիվ Օսթինի, Քեն Շեմռոքի, ինչպես նաև խմբակից Ֆարուքի հետ։ Ավելի ուշ Ռոքը և «Գերակայության ազգը» սկսում են հակամարտել «D-Generation X» խմբավորման անդամների հետ։ Խմբավորումների առաջնորդների մասնակցությամբ առաջին մենամարտը տեղի է ունենում «Fully Loaded» իրադարձության ժամանակ, որը վիճահարույց կերպով հաղթում է Ռոքը ու իր մոտ պահում միջմայրցամաքային տիտղոսը ։ Հակամարտությունը շարունակվում է «Սամրսլեմ» իրադարձության ժամանակ, երբ սանդուղքային մարտում հաղթում է Թրիփլ Էյչը և տիրում չեմպիոնական տիտղոսին։ «Breakdown» իրադարձության ժամանակ եռակողմանի մարտում Ռոքը պարտության է մատնում Քեն Շեմռոքին և Մենքայնդին ու դառնում WWF չեմպիոնական տիտղոսի հավակնորդ։ Այդ ընթացքում Ռոքը տարձայնություններ է ունենում խմբակից Մարկ Հենրիի հետ, ինչի պատճառուվ «Գերակայության ազգը» դադարում է գոյություն ունենալուց ։
Կորպորացիա (1998–1999)
Զվարճացնող պրոմոների և դրանցից բխող ժողովրդականության աճի շնորհիվ Ռոքը դառնում է դրական կերպար և սկսում ինքն իրեն որակել որպես «ժողովրդական չեմպիոն»։ «Մահացու խաղ» կոչվող մրցաշարի եզրափակչում Ռոքը պարտության է մատնում Մենքայնդին և տիրում թափուր WWF չեմպիոնական տիտղոսին։ Որոշ ժամանակ անց Ռոքը դաշնակցում է Վինս և Շեյն Մաքմահոնների հետ և ձևավորում «Կորպորացիա» կոչվող խմբավորումը՝ Մաքմահոնին նշանակելով որպես խմբապետ։
1998-99 թվականների ընթացքում Ռոքը և Մենքայնդը նոր հակամարտության մեջ են մտնում, ինչի արդյունքում տարբեր առիթներով WWF տիտղոսը անցնում է մեկից մյուսին։
Ի վերջո Ռոքը կորցնում է տիտղոսը «Ռեսլմանիա XV»-ի շրջանակներում՝ պարտվելով Սթիվ Օսթինին։ Պարտվում է նաև «In Your House» իրադարձության ռևանշ մենամարտում։ Չնայած այդ ժամանակահատվածում Ջոնսոնի կերպարը կրկին բասացական էր, սակայն վերջինիս ազդեցիկ խոսքի և զվարճացնող պրոմոների շնորհիվ հանդիսատեսների մեծամասնությունը սկսում է աջակցել նրան։ Ռոքը կրկին դառնում է դրական կերպար, երբ նրան է դավաճանում Շեյն Մաքմահոնը։ Հետագայում Ռոքն ունենում է մի քանի տևական մենամարտեր Թրիփլ Էյչի և Անդերթեյքերի հետ։
Ռոք'ն'սոք քընեքշըն և WWF չեմպիոնական տիտղոսի հետապնդումները (1999–2001)
1999 թվականի ընթացքում Ռոքն ընդգրկվում է բազմաթիվ թիմային մրցապայքարներում։ Միանալով նախկին ախոյան Մենքայնդին, Ռոքը ձևավորում է «The Rock 'n' Sock Connection» թիմը՝ մարտահրավեր նետելով WWF թիմային չեմպիոններ Անդերթեյքերին և Բիգ Շոուին։ Ռոքի և Մենքայնդի թիմին հաջողվում է առաջին իսկ մենամարտում նվաճել թիմային տիտղոսը։ Բացի ռինգային մենամարտերից Ռոքը և Մենքայնդը միասին կատարում էին բազմաթիվ կոմիկական պրեսներ, որոնցից առավել նշանակալին «Raw is War» հաղորդաշարի «Սա քո կյանքն է» էպիզոդն էր (համանուն հեռուստաշոուի անվամբ), որի ժամանակ Մենքայնդը ռինգ է հրավիրում անձաց, ովքեր ինչ-որ կապ են ունեցել Ռոքի անցյալի հետ, մասնավորապես նրա դպրոցական ընկերուհուն, ամերիկյան ֆուտբոլի մարզչին և այլոց։ Էպիզոդը վաստակում է 8,4 գործակից ըստ Նիլսենի վարկանիշային համակարգի և մինչ օրս համարվում է «Raw» հաղորդման ամենադիտված էպիզոդներից մեկը ։ Ռոքի ժողովրդականությունն աճում էր ոչ միայն ռինգային հմտության, այլև նրա խարիզմատիկ բեմական խոսքի և այցեքարտային բազմաթիվ արտահայտությունների շնորհիվ։
Հաջորդ ամիսներին WWF չեմպիոնական տիտղոսի համար Ռոքն հակամարտության մեջ է մտնում Թրիփլ Էյչի հետ և «Backlash» իրադարձության ժամանակ պարտության մատնում նրան՝ չորրորդ անգամ դառնալով WWF չեմպիոն։ «Judgement Day» իրադարձության ժամանակ Ռոքը փորձում է պաշտպանել տիղոսը Սթիվ Օսթինի հետ մենամարտում, սակայն պարտվում է։ Ռոքին այնուամենայնիվ հաջողվում է հետ վերցնել տիտղոսը «King of the Ring» իրադարձության շրջանակներում։ Հաջորդ ամիսներին Ռոքին հաջողվում է պաշտպանել չեմպիոնական գոտին՝ Քրիս Բենուայի, Քուրտ Էնգլի, Թրիփլ Էյչի, Անդերթեյքերի և Քեյնի հետ մրցապայքարներում ։
Ռոքը կորցնում է տիտղոսը «No Mercy» իրադարձության ժամանակ՝ պարտվելով Քուրտ Էնգլին։ Միաժամանակ հակամարտության մեջ է մտնում Ռիկիշիի հետ, ում պարտության է մատնում «Survivor Series»-ի ժամանակ։ «Raw» հաղորդման դեկտեմբերի 18-ի թողարկման ժամանակ թիմակցելով Անդերթեյքերի հետ, Ռոքին հաջողվում է դառնալ WWF թիմային չեմպիոն՝ պարտության մատնելով Էդջին և Քրիստիանին, սակայն տանուլ տալիս ռևանշ մենամարտը «SmackDown!»-ի հերթական թողարկման ժամանակ։ Թիմային տիտղոսը կորցնելուց հետո Ռոքը կրկին կրկին կենտրոնացնում է ուժերը WWF տիտղոսի շուրջ՝ «No Way Out» իրադարձության ժամանակ պարտության մատնելով Քուրտ Էնգլին և արդեն վեցերորդ անգամ դառնալով WWF չեմպիոն ։
Շուտով Սթիվ Օսթինը հաղթում է «Թագավորական կռիվը» և «Ռեսլմանիա 17»-ի ժամանակ պարտության մատնում Ռոքին։ Օսթինի հաղթանակի մեջ մեծ ներդրում է ունենում Վինս Մաքմահոնը։ Հաջորդ «Raw is War» թողարկման ժամանակ անցկացվում է վանդակային ռևանշ մենամարտ, որի ընթացքում ռինգ է ներխուժում Թրիփլ Էյչը՝ ձեռքին ծանր մուրճ, որով հարվածում է Ռոքին և օգնում Օսթինին հաղթելու մարտը։ Ավելի ուշ Օսթինը և Թրիփլ էյչը ձևավորում են նոր թիմ՝ այն անվանելով «Հզորության ուղի» ։
Ջոնսոնը կարճ ժամանակով հեռանում է ըմբշամարտից և նկարահանվում «Մումիան վերադառնում է» կինոնկարում։
Չեմպիոնական մարտերը և «Ներխուժումը» (2001–2002)
Ռոքը վերադառնում է «WWF» 2001 թվականի հուլիսին։ Այդ ժամանակ Վինս Մաքմահոնն արդեն ձեռք էր բերել «World Championship Wrestling» (WCW) և «Extreme Championship Wrestling» (ECW) կազմակերպությունները (իրական կյանքում), որոնց ըմբիշներն ըստ սցենարի կատարել էին ներխուժում դեպի «WWF» և ձևավորել այպսպես կոչված «Դաշինք» (անգլ.՝ "The Alliance") ապրանքանիշը։ Ռոքը պետք է որոշում կայացներ՝ կամ միանալու «Դաշինքին», կամ էլ մնալու «WWF»-ի կազմում։ Ի վերջո, Ռոքը ցանկություն է հայտնում մնալու «WWF»-ում։ «Սամրսլեմի» ժամանակ Ռոքը պարտության է մատնում Բուքեր Թիին և տիրում WCW աշխարհի ծանրքաշային տիտղոսին։ Չեմպիոնական գոտուց Ռոքը զրկվում է «No Mercy»-ի ժամանակ՝ պարտվելով Քրիս Ջերիքոյին։ Հաջորդ «Raw» հաղորդման ժամանակ Ռոքը և Ջերիքոն միավորում են ջանքերը և պարտության մատնելով Դադլիներին (Դիվոն և Բաբա Դադլի) դառնում WWF թիմային չեմպիոններ։
«Raw»-ի նոյեմբերի 5-ի թողարկաման ժամանակ Ռոքին հաջողվում է ետ նվաճել WCW տիտղոսը։ «Survivor Series» իրադարձության ժամանակ՝ «WWF»-ի և «Դաշինքի» հակամարտության շրջանակներում անցկացվող 10-հոգանոց էլիմինացիոն մենամարտում Ռոքը պարտության է մատնում «Դաշինքի» կազմը համալրած Սթիվ Օսթինին, ինչի արդյունքում «Դաշինքը» լուծարվում է։
2001 թվականի ավարտին Ռոքը կորցնում է WCW տիտղոսը WWF չեմպիոն Քրիս Ջերիքոյին, ով այդ կերպ միավորում է երկու կազմակերպությունների տիտղոսները և անվանվում «WWF անվիճարկելի չեմպիոն»։ Ռոքի հաջորդ հակամարտությունը տեղի է ունենում Իննսունականերին մեծ աղմուկ բարձրացրած «Նոր համաշխարհային կարգուկանուն» (nWo) խմբավորման անդամների հետ։ Ի վերջո, «Ռեսլմանիա 18»-ի շրջանակներում Ռոքը մենամարտում է խմբավորման առաջնորդ Հոլիվուդ Հոգանի հետ և պարտության մատնում վերջինիս։ Մրցույթից հետո Ջոնսոնն անցնում է կարճ ստեղծագործական դադարի։
Վերջին սյուժեներ (2002–2004)
Վերադառնալով ռինգ, Ռոքը նվաճում է իր ռեկորդային յոթերորդ WWF չեմպիոնատը՝ «Vengeance» իրադարձության ժամանակ եռակողմանի մարտում պարտության մատնելով Քուրտ Էնգլին և Անդերթեյքերին։ Նմանատիպ եռակողմանի մարտում, «Global Warning» իրադարձության ժամանակ Ռոքը պաշտպանում է տիտղոսը Թրիփլ Էյչի և Բրոք Լեզնարի հետ մրցապայքարում։ Մարտից հետո Լեզնարն անսպասելիորեն հարձակվում է Ռոքի վրա, սակայն նրան փրկում է Թրիփլ Էյչը։ Ռոքին չի հաջողվում իր մոտ պահել չեմպիոնական գոտին «Սամրսլեմի» ժամանակ (2002), երբ տանուլ է տալիս մարտը Լեզնարի հետ մրցապայքարում։ Բացի գոտուց զրկվելուց, Ռոքը զրկվում է նաև ամենաերիտասարդ WWE չեմպիոնի ռեկորդից, որն ամրագրել էր 1998 թվականին։ Պարտությունից հետո Ռոքն հրապարակայնորեն հայտարարում է, որ միշտ կլինի ժողովրդի սիրելի չեմպիոնը։
Ռոքի հաջորդ հեռուստատեսային ելույթը տեղի է ունենում 2003 թվականի հունվարի 30-ին՝ «Smackdown»-ի հերթական թողարկման ժամանակ։ Ելույթի ընթացքում Ռոքն սկսում է անհիմն կերպով վատաբանել Հալք Հոգանին և հայտարարում է, որ հաջող հոլիվուդյան կարիերա ունենալու շնորհիվ «WWE»-ն այլևս չի կարող իրեն կառավարել։ Այս ելույթով Ռոքը կրկին դառնում է բացասական կերպար (հիլ)։ «No Way Out» իրադարձության ժամանակ պարտության մատնելով Հոգանին, Ռոքը դրաֆթ-վիճակահանության արդյունքում տեղ է գտնում «Raw» ապրանքանիշում։ Այդ ընթացքում Ռոքն հաճախ ռինգում կատարում էր այսպես կոչված «Ռոք համերգներ», որոնց ժամանակ կիթառով նվագում էր հորինված երգեր և ծաղրում մարզապալատի հանդիսատեսներին։ Չկարողանալով դառնալ WWE չեմպիոնական տիտղոսի հավակնորդ, Ռոքն ուժերը կենտրոնացնում է Սթիվ Օսթինի վրա, ում հետ մենամարտում է «Ռեսլմանիա XIX»-ի ժամանակ։ Օսթինի վրա կատարելով միանգամից երեք «ռոք բոթոմ» կոչվող այցեքարտային հնարքներ, Ռոքը կարողանում պարտության մատնել նրան և վերջ դնել երկարատև ռինգային հակամարտությանը։ Մարտը նաև լինում է վերջինը Օսթինի ռինգային կարիերայում։ Հաջորդ «Raw» հաղորդման ժամանակ Ռոքը կազմակերպում է այսպես կոչված «գնահատման երեկո»՝ նշելու իր հաղթանակը։ Հանկարծակի Ռոքի վրա է հարձակվում իր նորամուտը կատարած Գոլդբերգը, ում հետ մի քանի շաբաթ անց Ռոքը մենամարտում է «Backlash» իրադարձության ժամանակ և պարտվում։ Պարտությունից հետո Ռոքը կրկին հեռանում է ըմբշամարտի ասպարեզից։
Հեռանալուց հետո Ռոքը ժամանակ առ ժամանակ վերադառնում է «WWE»՝ կատարելով ոչ-ռինգային դերեր։
Հեռացումը կարիերայից և սակավադեպ ելույթները (2004–2009)
«Ռեսլմանիա 20»-ից հետո Ջոնսոնը Ռոքի կերպարում ժամանակ առ ժամանակ վերադառնում էր «WWE»: Մի առիթով Ռոքը կամեո ձևաչափով վերադառնում է ռինգ և օգնում նախկին թիմակից Միք Ֆոուլիին ետ շպրտել «Լա ռեզիստանս» թիմի անդամներին։ 2004 թվականին՝ «WWE Diva Search» իրական հեռուստաշոուի ժամանակ Ռոքը վարում է կարկանդակ ուտելու մրցույթ, որն ավարտում է Ջոնաթան Քոուչմանի վրա կատարելով մեջքկոտրուկ և ժողովրդական արմունկ հնարքները։ Դրանից հետո Ջոնսոնը մի շարք հարցազրույցներում մատնանշում է, որ «WWE»-ի հետ չի գտնվում որևէ տեսակի պայմանագրային պարտավորության մեջ։ Երեք տարվա բացակայությունից հետո «Raw»-ի 2007 թվականի մարտի 12-ի թողարկման ժամանակ մեծ էկրանին ցուցադրվում է Ռոքի մասնակցությամբ տեսանյութ, որում նա ճշգրտորեն կանխատեսում է Բոբի Լեշլիի հաղթանակը Ումագայի նկատմամբ, որը պետք է անցկացվեր «Ռեսլմանիա 23»-ին՝ Վինս Մաքմահոնի և գործարար Դոնալդ Թրամփի «Միլիարդատերերի մենամարտ» կոչվող մրցույթի շրջանակներում։
2008 թվականի մարտի 29-ին Ռոքը հորը և պապին առաջադրում է «WWE փառքի սրահ»։ Արարողության ժամանակ Ռոքը բազմապիսի կատակներ է հնչեցնում դահլիճում ներկա ըմբշամարտիկներ Ջոն Սինայի, Սանտինո Մարելայի, Քրիս Ջերիքոյի, Միք Ֆոուլիի, Շոն Մայքլզի և Սթիվ Օսթինի հասցեին։ 2009 թվականի սեպտեմբերին Ռոքը ելույթ է ունենում «World Xtreme Wrestling» կոչվող կազմակերպության շոուներից մեկում և ներկայացնում իր առաջնաելույթը կատարող Սարոնա Սնուկային, ով Ջոնսոնի վաղեմի ընկեր և ուսուցիչ Ջիմի Սնուկայի դուստրն էր։ 2009 թվականի հոկտեմբերի 2-ին՝ «SmackDown»-ի տասնամյակին նվիրված թողարկման ժամանակ դահլիճում ցուցադրվում է Ռոքի մասնակցությամբ կարճ հոլովակ։
Հակամարտությունը Ջոն Սինայի հետ (2011–2013)
«Raw» հաղորդման 2011 թվականի փետրվարի 14-ի թողարկման ժամանակ հայտարարվում է, որ Ռոքը կլինի «Ռեսլմանիա XXVII»-ի հանդիսավարը, քիչ անց, մոտ 7 տարվա բացակայությունից հետո Ռոքը մուտք է գործում ռինգ։ Բավականին երկարատև պրոմոյի ժամանակ Ռոքն սկսում է վիրավորանքներ հնչեցնել Ջոն Սինայի հասցեին՝ վերջինիս կոչելով «մրգային կոնֆետներով լցված մեծ ճարպագունդ» ։ Բազմաթիվ շոուների ընթացքում արբանյակային կապով, ինչպես նաև սոցիալական ցանցով Սինայի հետ հակամարտության մեջ մտնելուց հետո Ռոքը ելույթ է ունենում «Ռեսլմանիա XXVII»-ին նախորդող «Raw»-ում, որի ժամանակ Սինայի հետ փոխանակվում է վիրավորանքներով, ինչից հետո էլ ռինգ են մտնում Միզը և Ալեքս Ռայլին՝ փորձելով հարձակվել նրա վրա, սակայն Ռոքն հաջող կերպով դիմադրում է։ Հանկարծակիորեն Սինան Ռոքի վրա կատարում է «վերաբերմունքի փոփոխություն» կոչվող ավարտական հնարքը ։
Ապրիլի 3-ին Ռոքն ստանձնում է «Ռեսլմանիա XXVII»-ի հանդիսավարի իր պարտականությունը՝ ելույթ ունենալով շոուի սկզբնամասում, ինչպես նաև ընթացքում ունենալով կուլիսային հոլովակներ։ Շոուի գլխավոր իրադարձության ժամանակ WWE չեմպիոնական տիտղոսի համար մենամարտում են Միզը և Ջոն Սինան։ Ռոքը ներխուժում է ռինգ և հայտարարում, որ մարտը պետք է վերսկսվի արդեն առանց որակազրկման ձևաչափով։ Երկրորդ մարտն ավարտվում է ոչ ոքի արդյունքով, սակայն Ռոքը, ի պատասխան «Raw»-ի ժամանակ ստացած հարվածի, Սինայի վրա կատարում է «ռոք բոթոմ» հնարքը, ինչն հնարավորություն է տալիս Միզին ծածկել Սինային և պահպանել WWE տիտղոսը ։ Միզը չի հասցնում տոնել իր հաղթանակը, երբ Ռոքը նրան հարվածում է «ժողովրդական արմունկ» կոչվող այցեքարտային հնարքով։ «Ռեսլմանիային» հաջորդող «Raw»-ի թողարկման ժամանակ Ռոքը և Սինան համաձայնում են մենամարտել մեկ տարի անց՝ «Ռեսլմանիա XXVIII»-ում։ Հանկարծակիորեն ռինգ է ներխուժում «Կորիզ» խմբավորումը՝ բաղկացած Ուեյդ Բերեթից, Հիթ Սլեյտերից, Ջասթին Գեբրիելից և Իզիկիել Ջեքսոնից ։ Սինան և Ռոքը միացյալ ուժերով ետ են շպրտում մրցակիցներին։ Մայիսի 2-ին Մայամիում անցկացվող «Raw»-ի ժամանակ Ռոքը տոնում է ծննդյան 39-րդ տարեդարձը ։
Սեպտեմբերի 16-ին «WWE»-ն հայտարում է, որ Սինան և Ռոքը կթիմակցեն նոյեմբերին անցկացվելիք «Survivor Series» իրադարձության ժամանակ և կմասնակցեն ավանդական 5-ն ընդդեմ 5-ի մարտում ։ Մինչ այդ, Ռոքը և Սինան թիմակցում են նոյեմբերի 14-ի «Raw»-ի թողարկման ժամանակ և ստանդարտ թիմային մրցապայքարում պարտության մատնում Միզին և Ար-Թրութին։ Հաղթանակը կրկնվում է «Survivor Series»-ի ժամանակ։
Մինչև «Ռեսլմանիան», Ռոքի և Սինայի միջև տեղի են ունենում բազմաթիվ բանավոր առճակատումներ։ «Raw»-ի 2012 թվականի մարտի 12-ի թողարկման ժամանակ Ռոքը ռինգում կատարում է այցեքարտային «Ռոք համերգը» և իր երգերում ծաղրում Ջոն Սինային։ Նա նշում է, որ նախորդ ռեսլմանիաներում հաթել է Հալք Հոգանին և Սթիվ Օսթինին, ուստի Սինային պարտության մատնելը իրեն կդարձնի բոլոր ժամանակների մեծագույն ռեստլերը։
«Ռեսլմանիա XXVIII»-ն անցկացվում է ապրիլի 1-ին։ Ռոքի և Սինայի մենամարտը գովազդելիս, ընկերությունն օգտագործում էր «մեկ անգամ կյանքում» լոզունգը։ Մենամարտն ավարտվում է Ռոքի հաղթանակով։ Հաջորդ «Raw» հաղորդման ժամանակ Ռոքը ջերմ խոսքեր է հնչեցնում Սինայի հասցեին և ավելացնում, որ մեծ պատիվ էր Սինայի նման մարզիկի հետ մենամարտելը։ Քիչ անց Ռոքն հայտարարում է, որ կրկին կցանկանար դառնալ WWE չեմպիոն ։
WWE չեմպիոն (2012–2013)
Հուլիսի 23-ի «Raw»-ի հոբելյանական 1000-րդ թողարկման («Raw 1000») ժամանակ Ռոքն հայտարարում է, որ «Royal Rumble» իրադարձության ժամանակ կմենամարտի գործող WWE չեմպիոնի հետ, որից հետո ռինգ են մտնում գործող չեմպիոն Սի Էմ Փանքը, Դենիել Բրայանը և Ջոն Սինան, որոնք բոլորով ցանկություն են հայտնում մենամարտելու նրա հետ։ Նույն երեկոյի ընթացքում Ռոքն հնարավորություն է ունենում փրկելու Ջոն Սինային Բիգ Շոուի հարձակումից, որից հետո նրան գետնին է տապալում Սի Էմ Փանքը ։
2013 թվականի հունվարի 7-ի «Raw» հաղորդման ժամանակ Ռոքը վերադառնում է «WWE», որպեսզի դեմառդեմ հանդիպի Սի Էմ Փանքին։ Հաջորդ թողարկման ժամանակ Ռոքն ամփոփում է հաղորդումն իր հայտնի «Ռոք համերգով», որի ժամանակ կռվի է բռնվում Փանքի հետ ։ «Royal Rumble»-ի ժամանակ Փանքին հաջողվում է պարտության մատնել Ռոքին, երբ վերջինիս վրա են հարձակվում «Շիլդ» խմբավորման անդամներ Սեթ Ռոլինսը, Դին Էմբրոուզը և Ռոման Ռեյնսը։ Վինս Մաքմահոնը որոշում է զրկել Փանքին տիտղոսից, սակայն Ռոքը խնդրում է, որ դրա փոխարեն մարտը վերսկսվի։ Այս անգամ արդեն մարտն հաղթում է Ռոքը և 8-րդ անգամ դառնում WWE չեմպիոն՝ վերջ դնելով Փանքի 434 օրվա չեմպիոնական հաղթարշավին։ Փանքին տրվում է ռևանշի հնարավորություն «Elimination Chamber» իրադարձության ժամանակ։ Մարտի համար դրված էր նախապայման, որ եթե Ռոքը որակազրկվի կամ դուրս մղվի ռինգից, ապա կզրկվի տիտղոսից։ Այնուամենայնիվ, Ռոքին հաջողվում է հաղթանակած դուրս գալ։ Հաջորդ «Raw»-ի ժամանակ Ռոքը ներկայացնում է WWE չեմպիոնական գոտու նոր արտաքին տեսքը։ Այնուհետև Ռոքը շարունակում է հակամարտել Ջոն Սինայի հետ։ Սինան և Ռոքը երկրորդ տարին անընդմեջ ընդհարվում են «Ռեսլմանիա 29»-ում։ Այս անգամ մենամարտը հաղթում է Սինան և դառնում WWE չեմպիոն ։
Չնայած «Smackdown» հաղորդման ժամանակ հայտարարվում է, որ Ռոքն ունի ռևանշի հնարավորություն, Ռոքը չի կարողանում ելույթ ունենալ հեռուստաշոուում, քանի որ մարտի ժամանակ որովայնի շրջանում ստացել էր իրական վնասվածքներ, ինչպես նաև ազդրային մկանը որոշակի չափով հեռացել էր կոնքերից ։ Ապրիլի 23-ին Ռոքը վիրահատվում է։
Հազվադեպ ելույթներ (2013-այժմ)
Ջոնսոնը Ռոքի կերպարում վերադառնում է հոբելյանական «Ռեսլմանիա XXX»-ի բացման արարողության ժամանակ՝ Հալք Հոգանի և Սթիվ Օսթինի հետ մասնակիցներին մաղթելով հաջողություն ։ «Raw»-ի հոկտեմբերի 6-ին Ռոքը անակնկալ կերպով ընդհատում է Ռուսևի և Լանայի ռինգային պրոմոն։ Երկար բանավեճից հետո Ռոքը և Ռուսևը մենամարտի են բռնվում։
Ռոքը կրկին անակնկալ վերադարձ է կատարում 2015 թվականի «Թագավորական կռվի» ժամանակ՝ օգնելով զարմիկ Ռոման Ռեյնսին ետ շպրտել Բիգ Շոուի և Քեյնի հարձակումները։
Դերասանական կարիերան
Ռինգային կերպարի հաջողության շնորհիվ Ջոնսոնը կարողանում է ներթափանցել ամերիկյան զանգվածային մշակույթ։ 2000 թվականին Ջոնսոնը նկարահանվում է երգիչ Վայքլեֆ Ջինի «It Doesn't Matter» երգի տեսահոլովակում ։ Բացի այդ, Ջոնսոնը Սլիք Ռիքի հետ ձայնագրում է «Pie» կոչվող կատարումը, որը տեղ է գտնում «WWF The Music, Vol. 5» ալբոմում։ Նույն տարի Ջոնսոնը կոլեգաներ Թրիփլ Էյչի, Միք Ֆոուլիի և Բիգ Շոուի հետ վարում է «Շաբաթ երեկոյան ուղիղ եթերում» հումորային հաղորդաշարը ։
Մի առիթով Ջոնսոնը նշում է, որ այդ թողարկման հաջողության շնորհիվ էր, որ նրանով սկսեցին հետաքրքրվել հոլիվուդյան կինոստուդիաները։ Ջոնսոնն ունենում է էպիզոդիկ դերակատարումներ «Աստղային չվերթ. ճանապարհորդը» հեռուստասերիալում՝ մարմնավորելով այլմոլորակային ըմբշամարտիկի, ով օգտագործում էր Ռոքի հայտնի ռինգային հնարքները, ինչպես նաև «70-ականների շոու» հեռուստասիթքոմում՝ մարմնավորելով հորը՝ Ռոքի Ջոնսոնին։ Ջոնսոնի կինոդեբյուտը տեղի է ունենում «Մումիան վերադառնում է» գեղարվեստական ֆիլմի սկզբնամասում, որտեղ մարմնավորում է Կարիճների արքային։ Կարիճների արքայի կերպարը երևում է նաև ֆիլմի վերջնամասում, սակայն արդեն CGI գրաֆիկական լուծմամբ։ Ֆիլմի արձանագրած կոմերցիոն հաջողությունը հնարավորություն է տալիս Ջոնսոնին նկարահանվելու դրա շարունակությունում՝ «Կարիճների արքան» ֆիլմում։ 2007 թվականին Ջոնսոնի անունը գրանցվում է Գինեսի ռեկորդների գրքում՝ որպես առաջին գլխավոր դերի համար ամենաբարձր վարձատրված դերասան։ Ջոնսոնի հոնորարը կազմում էր 5,5 միլիոն ԱՄՆ դոլար ։
Ջոնսոնը շարունակում է դերեր ստանալ հեռուստատեսությունում։ Ջոնսոնի բացակայության տարիներին «WWE»-ն շարունակում է վաճառել Ռոքի անվանական շապիկներ, խաղալիքներ և այլ ապրանքատեսակներ։ Մինչ օրս Ռոքի պատկերը տեսանելի է «WWE» հեռուստաշոուների նախահոլովակներում։ «Խաղի պլանը» ընտանեկան կատակերգությունում Ջոնսոնը մարմնավորում է ամերիկյան ֆուտբոլի աստղ Ջո Քինգմանին, իսկ «Լարիր գալարներդ» մարտական կատակերգությունում (գլխավոր դերերում՝ Սթիվ Կարել և Էն Հեթուեյ)՝ ոմն Գործակալ 23-ի։ 2008 թվականի փետրվարի 24-ին՝ Ակադեմիայի 80-րդ մրցանակաբաշխությունում, Ջոնսոնը ներկայացնում է «Օսկար լավագույն վիզուալ էֆեկտների համար» անվանակարգի թեկնածուներին։ Նույն տարի Ջոնսոնն առաջադրվում է «Նիքելոդեոնի» «Kids' Choice Awards»-ի «լավագույն դերասան» անվանակարգում՝ «Խաղի պլանը» ֆիլմի դերակատարման համար, սակայն պարտվում է Ջոնի Դեփին («Կարիբյան ծովի ծովահենները. Աշխարհի ծայրին» ֆիլմի դերակատարման համար) ։ 2009 թվականի մարտի 28-ին Ջոնսոնը վարում է «Kids' Choice Awards» մրցանակաբաշխությունը։ «Ուոլտ Դիսնեյ» ընկերության հետ ունեցած համագործակցության շրջանակներում Ջոնսոնը նկարահանվում է «Վեյվերլի փլեյսի կախարդները» հեռուստաշոուի «Կերպարվեստի ուսուցիչը» կոչվող էպիզոդում։ Ջոնսոնն ունենում է դերակատարումներ «Շաբաթ երեկոյան ուղիղ եթերում» երգիծական հաղորդաշարի մի քանի էպիզոդներում, մարմնավորելով ոմն «Ռոք Օբամայի», ով ԱՄՆ նախագահ Բարաք Օբամայի և Հալք կոմիկսային հերոսի խառնուրդն էր ։ Նույն տարի Ջոնսոնը նկարահանվում է «Ուղևորություն դեպի Ուիթչ լեռը» կինոնկարում, ինչպես նաև կատարում հնչյունավորում «Մոլորակ № 51» անիմացիոն ֆիլմում։ 2010 թվականին Ջոնսոնը նկարահանվում է «Ատամի փերին» ընտանեկան ֆիլմում։ Ջոնսոնն ունենում է նաև կամեո դերակատարում «Ինչու՞ ես էլ ամուսնացա» ֆիլմում, որպես այրիացած Պատրիսիա Էգնուի (Ջանեթ Ջեքսոն) հոգեբան։ Մարկ Ուոլբերգի և Ուիլ Ֆերրելի մասնակցությամբ «Խորը պահեստային ոստիկանները» ֆիլմի սկզբնամասում Ջոնսոնը և Սեմյուել Ջեքսոնը մարմնավորում են խուզարկու կոլեգաների։ 2010 թվականին նկարահանված «Փամփուշտից արագ» ֆիլմով Ջոնսոնը վերադառնում է էքշըն կինոնկարների ժանր։ 2011 թվականին Ջոնսոնը նկարահանվում է «Ֆորսաժ 5» մարտաֆիլմում՝ մարմնավորելով անվտանգության ծառայության գործակալ Լյուկ Հոբսին, ում հրահանգված է ձերբակալել ֆիլմի հերոսներին։ Ջոնսոնն համաձայնում է նկարահանվել ֆիլմում այն բանից հետո, երբ Վին Դիզելը համացանցում կարդալով «Ֆորսաժ» ֆիլմաշարի երկրպագուների մեկնաբանությունները, նկատում է, որ նրանցից մեկը ցանկություն էր հայտնել տեսնել Դիզելին և Ջոնսոնին մեկ ֆիլմում։ Պրեմիերայից ընդամենը մեկ շաբաթ անց «Ֆորսաժ 5»-ը կինովարձույթում հավաքում է 86 միլիոն ԱՄՆ դոլար ։
2012 թվականին Ջոնսոնը նկարահանվում է «Ուղևորություն 2. Առեղծվածային կղզին» արկածային կինոնակարում։ 2013 թվականին նկարահանված «Ծախուն» ֆիլմը կինոքննադատների կողմից արժանանում է խառը գնահատականների, բայց դրա փոխարեն դրական է գնահատվում Ջոնսոնի դերակատարումը։ Նույն տարի նկարահանվում է «Ջի Այ Ջո. Փոխհատուցում» ֆիլմում և շարունակում մարմնավորել Լյուկ Հոբսին «Ֆորսաժ» ֆիլմի վեցերորդ մասում, որն համաշխարհային կինովարձույթում ունենում է 789 միլիոն դոլարի եկամուտ։ Նույն թվականին Ջոնսոնը նկարահանվում է «Էմփայր սթեյթ» և «Ցավ և ձեռքբերում» ֆիլմերում։ Միևնույն ժամանակ Ջոնսոնը դառնում է «TNT» հեռուստաալիքով ցուցադրվող «Հերոսը» մրցութային հաղորդաշարի հաղորդավարը և պրոդյուսերը։
2014 թվականին Ջոնսոնը նկարահանվում է «Հերկուլես» ֆիլմում՝ մարմնավորելով գլխավոր հերոս Հերկուլեսին։
2013 թվականի դեկտեմբերի 16-ին «Ֆորբս» հանդեսը Ջոնսոնին անվանակոչում է որպես տարվա ամենաեկամտաբեր հոլիվուդյան դերասան, ում մասնակցությամբ ֆիլմերն այդ տարի բերել էին 1,3 միլիարդ ԱՄՆ դոլարի եկամուտ ։
Անձնական կյանք
1997 թվականի մայիսի 3-ին Ջոնսոնն ամուսնանում է ուսանողական ընկերուհի Դենի Գարսիայի հետ 2001 թվականի օգոստոսի 14-ին ծնվում է ամուսինների դուստր՝ Սիմոնե Ալեքսանդրան։ 2007 թվականի հունիսի 1-ին Ջոնսոնը և Գարսիան հայտարարում են ամուսնալուծության մասին և ավելացնում, որ ցանկանում են մնալ լավ ընկերներ ։ Ջո Լեյդենի օգնությամբ Ջոնսոնը 2000 թվականին հրատարակել է «Ռոքն ասում է...» (The Rock Says...) ինքնակենսագրական գիրքը, որը շաբաթներ շարունակ մնում է «Նյու Յորք Թայմս» ամսագրի բեստսելլերների ցուցակի առաջին հորիզոնականում։
2007 թվականին Ջոնսոնը սկսեց հանդիպել Լորեն Հաշյանի հետ՝ բոստոնյան թմբկահար Սիբ Հաշյանի դստեր հետ ։ Նրանք առաջին անգամ հանդիպել են 2006 թվականին, երբ Ջոնսոնը նկարահանում էր Խաղի պլանը ֆիլմը ։ Նրանք ամուսնացել են 2019 թվականի օգոստոսի 18-ին Հավայան կղզիներում  ։ Նրանք ունեն երկու դուստր՝ Ժասմին (ծնված 2015 թվականի դեկտեմբերի 17-ին) և Տիանա (ծնված 2018 թվականի ապրիլի 17-ին) ։ Ջոնսոնը և Հաշյանը ապրում են Լոս Անջելեսում, ֆերմա ունեն Վիրջինիայում և տուն Ֆլորիդայի հարավ-արևմտյան ռանչեսում   ։
Ջոնսոնը մտերիմ հարաբերությունների մեջ է Կալիֆորնիայի նախկին նահանգապետ Առնոլդ Շվարցենեգերի հետ ։ Ջոնսոնի զարմիկներ Կալուկա և Կայ Մաիվիաները զբաղվում են ամերիկյան ֆուտբոլով. Կալուկան ուսանողական առաջնությունում ներկայացրել է Հարավային Կալիֆորնիայի համալսարանը, որից հետո պայմանագիր կնքել Ֆուտբոլի ազգային լիգայի (NFL) «Կլիվլենդ Բրաունս» ակումբի հետ, իսկ Կայը ներկա պահին հանդես է գալիս Լոս Անջելեսի կալիֆորնյան համալսարանի ամերիկյան ֆուտբոլի հավաքականում։
Քանի որ Ջոնսոնի մայր Աթա Ֆիթիսեմանու Մաիվիան սերում է սամոական առաջնորդների տոհմից, ինչպես նաև Սամոայի ժողովրդին մատուցած ծառայությունների համար, երկրի առաջնորդ Մալիեոտա Թանումաֆիլի II-ի կողմից 2014 թվականին Ջոնսոնն արժանացել է «սեյուլի» ազնվական տիտղոսին ։
2006 թվականին Ջոնսոնն հիմնել է «Դույեն Ջոնսոն Ռոք» հիմնադրամը, որն զբաղվում է լուրջ առողջական խնդիրներ ունեցող և անբուժեելի հիվանդ երեխաներին օգնության տրամադրելու հարցերով։ 2007 թվականի հոկտեմբերի 2-ին Ջոնսոնը նախկին կնոջ հետ 1 միլիոն ԱՄՆ դոլար է նվիրաբերում Մայամիի համալսարանի ֆուտբոլային կառույցների վերանորգման աշխատանքների համար ։
Ռուդ
Ռուդ (Рудь), գյուղ Ռուսաստանի Դաշնության Կրասնոդարի երկրամասի Օտրադնայայի շրջանում։ Գտնվում է Օտրադնայա ստանիցայից 36 կմ հարավ, ծովի մակարդակից 515 մ բարձրության վրա։
Բնակչությունը
Համաձայն 2010 թվականի տվյալների, գյուղն ուներ 741 բնակիչ, հիմնականում ռուսներ, հայեր, վրացիներ, ուկրաինացիներ և այլ ազգերի ներկայացուցիչներ։ Գյուղն ունի միջնակարգ դպրոց, ակումբ և բուժկայան։
Պատմությունը
Հիմնադրվել է 1870-ական թվականներին։ Հայերը եկել են Ախալքալաքից և Գանձա գյուղից` 1957 թվականին։
Ծանոթագրություններ
Կատեգորիա:Ռուսաստանի գյուղեր Կատեգորիա:Կրասնոդարի երկրամասի գյուղական բնակավայրեր Կատեգորիա:Ռուսաստանի հայաբնակ գյուղեր
(8350) 1989 AG
(8350) , աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 2-ին Ցուտոմու Հիոկիի և Նոբուհիրո Կավասատոյի կողմից Օկուտամայում ։
Միջին հեռավորությունը Արեգակից կազմում է 2,665433 ա. մ., առավելագույնը մոտենում է 2,2854 ա. մ. հեռավորության վրա և հեռանում 3,0455 ա. մ. ։ Արեգակի շուրջ մեկ ամբողջական պտույտ է կատարում 1589,46 երկրային օրվա ընթացքում, իր ուղեծրով շարժվելով միջինում 0,226492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,82° անկյուն։
Էրիկ Բյորդոն
Էրիկ Վիկտոր Բյորդոն, անգլիացի երգիչ, երգերի հեղինակ և դերասան։ Նախկինում եղել է The Animals ռոք խմբի և War փանք խմբի վոկալիստ ։ Նա համարվում է բրիտանական ամենանշանավոր երգիչներից մեկը, իր խոր ու հզոր բլյուզ-ռոք ձայնով։ Նա նունպես հայտնի է իր ագրեսիվ ելույթների շնորհիվ ։
2008 թվականին, Rolling Stone ամսագրի «Բոլոր ժամանակների 100 մեծագույն երգիչներ» ցանկում Էրիկ Բյորդոնը զբաղեցրել է 57-րդ հորիզոնականը ։
Կենսագրություն և կարիերա
Էրիկ Բյորդոնը ծնվել է 1941 թվականին Անգլիայի Նյուքասլ-ըփոն-Թայն քաղաքում։ Մանուկ հասակից նա հետաքրքրություն էր հայտնում այնպիսի աֆրոամերիկյան երաժիշտների հանդեպ, ինչպիսիք են Բո Դիդլին, Ջոն Լի Հուքերը, Բի Բի Քինգը, Լուի Արմսթրոնգը և ուրիշները։ Նա նաև հետաքրքրվում էր ջազով, բլյուզով և ռոքնռոլով։
1966 թվականին, խմբի սկզբնական կազմի փլուզումից հետո հավաքել է նոր խումբ «Eric Burdon & the Animals» անվանմամբ, որի կազմի մեջ էին մտնում նաև Բարի Ջենքինսոնը, Ջոն Վեյդերը և Էնդի Սամերսը (The Police խմբի կիթառահարը)։ Այդ կազմը նույնպես շատ հայտնի էր․ When I Was Young, Sky Pilot և Monterey սինգլները առաջին հորիզոնականներ են զբաղեցրել բրիտանական հիթ-շքերթներում։
1971 թվականին Բյորդոնը սկսել է սոլո կարիերա, երկու անգամ վերաձևավորել հին կազմը և գլխավորել մի քանի խմբեր, որոնք կրել են Eric Burdon Band անվանումը, պահպանելով իրենց երկրպագուներին, հիմնականում Եվրոպայում։ 2007 թվականի ամռանը և գարնանը գաստրոլներով հանդես է եկել «Hippiefest» փառատոնի ժամանակ, որի կազմակերպիչն էր Քանթրի Ջո Մաքդոնալդը։
Արտաքին հղումներ
Կատեգորիա:Բրիտանացի երգիչներ Կատեգորիա:Անգլիացի դերասաններ
Սուլդալ
Սուլդալ (Suldal), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Սան քաղաքն է։ Պաշտոնական լեզուն համարվում է Նյունորսկը։ Զբաղեցնում է 1736,19 կմ² տարածք ։
Սուլդալի զինանշանը
Սուլդալ կոմունայի զինանշանը իրենից ներկայացնում է կարմիր գույնով ներկված վահան, ներքևի մասը սուր, որի վրա՝ ձախ կողմի վերևի անկյունից թեքությամբ դեպի ներքև պատկերված են 3 գալարաձև դեղին գծեր ։
Բնակչություն
Համաձայն 2016 թվականի մարդահամարի տվյալների՝ Սուլդալ կոմունայում բնակվում է 3903 մարդ։ Վերջին 60 տարում բնակչության թվաքանակը գրանցել է և՛ աճ, և՛ նվազում։ 1980-ականներին կտրուկ աճել է, սակայն հետագայում արձանագրվել է նվազում ։
Տնտեսություն
Սուլդալ կոմունանյի տնտեսության հիմնական ուղղություններից է զբոսաշրջությունն ու ձկնաարդյունաբերությունը։
Արտաքին հղումներ
Կատեգորիա:Ռուգլանի ֆյուլքեի կոմունաներ
Սանտա Էլիզաբետա
Սանտա Էլիզաբետա (Santa Elisabetta), կոմունա Իտալիայում՝ Սիցիլիա մարզի Ագրիջենտո գավառում ։
Բնակչությունը կազմում է 2840 մարդ, բնակչության խտությունը կազմում է 176 մարդ/կմ²։ Զբաղեցնում է 16 կմ² տարածք։ Փոստային ինդեքսն է՝ 92020։ Հեռախոսային կոդը՝ 00922։
Քաղաքի հովանավորն է սուրբ Ստեփանոս Նախավկան։ Բնակավայրի տոնը նշվում է դեկտեմբերի 26-ին։
Ծանոթագրություններ
Կատեգորիա:Իտալիայի բնակավայրեր
Պերարոլո դի Կադորե
Պերարոլո դի Կադորե (Perarolo di Cadore), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 362 մարդ (2007), բնակչության խտություն՝ 8 մարդ/կմ²։ Զբաղեցնում է 43 կմ² մակերես։ Փոստային ինդեքս՝ 32010։ Հեռախոսային կոդ՝ 0435։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Զենադին
Զենադին, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 306 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ջիգմե Թինլեյ
Կենսագրություն
Ջիգմե Թինլեյն ավարտել է Փենսիլվանիա նահանգի համալսարանը ։ 1974 թվականից պետական ծառայության մեջ է, 1987 թվականի փետրվարին պարգևատրվել է դաշոյի տիտղոսով և կարմիր գոտու իրավունքով, իսկ 1990 թվականին դարձել է թագավորության Արևելյան գոտու ադմինիստրատոր՝ զոնալ համակարգի ղեկավարմամբ։ 1992 թվականին նա նշանակվել է ներքին գործերի նախարարության քարտուղար, իսկ 1994 թվականի հունվարին՝ ներքին գործերի նախարարի տեղակալ՝ նարնջագույն գոտի կրելու իրավունքով։ Նույն թվականին Ջիգմեն դարձել է ՄԱԿ-ին առընթեր Բութանի և այլ միջազգային կազմակերպությունների մշտական ներկայացուցիչը Ժնևում ։
1999 թվականի հունիսի 2-ին պարգևատրվել է երկրի բարձրագույն քաղաքացիական պարգևով՝ Բութանի թագավորական շքանշանով ։
2008 թվականի մարտին, երկրում առաջին ժողովրդավարական խորհրդարանական ընտրություններում գլխավորել է Խաղաղության և բարգավաճման կուսակցությունը։ Քանի որ Խաղաղության և բարգավաճման կուսակցությունն Ազգային ժողովում ստացել է 47 տեղերից 45-ը, Թինլեյը ստացել է կառավարություն ձևավորելու իրավունք։ Նա պաշտոնը ստանձնել է ապրիլի 9-ին ։ Նրա լիազորությունների ժամկետն ավարտվել է 2013 թվականի հուլիսի 30-ին՝ կապված իր իրավահաջորդի պաշտոնն ստանձնելու հետ։
Որպես Բութանի կառավարության ղեկավար՝ Թինլեյը 2008-2009 թվականների համաշխարհային տնտեսական ճգնաժամը բարդել է «մարդկային անհագ ագահության» վրա և շեշտել համախառն ազգային երջանկության հայեցակարգի վրա կենտրոնանալու անհրաժեշտությունը՝ որպես համախառն ազգային արդյունքի այլընտրանք։ Նրա կառավարությունն աշխատում էր ոչ թե զուտ տնտեսական նկատառումներով, այլ հիմնված լինելով համախառն ազգային երջանկության վրա ։
2008 թվականի դեկտեմբերի 17-ին պարգևատրվել է Շանթարձակ վիշապի մեծ հաղթանակի շքանշանով։
Արտաքին հղումներ
Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ
Խրոմովո
Խրոմովո (Хромове), ավան Ուկրաինայի Դոնեցկի մարզի Արտյոմովսկիում։
2001 թվականի տվյալներով Խրոմովո ավանում բնակվում էր 1 054 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի ավաններ
Ակուն
Ակուն (Segula Island), կղզի Ալեուտյան կղզիների արևմուտքում՝ Առնետի կղզեխմբում։ Մտնում է ԱՄՆ-ի Ալյասկա նահանգի կազմի մեջ։
Աշխարհագրություն
Գտնվում է Կիսկա կղզուց 24 կիլոմետր դեպի արևելք։ Կղզու մակերեսը 166․77 կմ2 է։ Չունի մշտական բնակչություն։ Կղզում բնակվում են վայրի կովեր, կենդանիների սերունդներ, որոնք բազմացել են ռուս գաղթականների շնորհիվ։ Կղզու հյուսիսային մասում է գտնվում Ակուն գործող հրաբուխը (Գիլբերտ, 819 մ)։ Ակունայից 1.6 կմ հարավ գտնվում է Պոա կղզին։
Պատմություն
Անվանումը դրվել է 1830 թվականին Վենիամինի և Լիտկեի կողմից, քարտեզի վրա նշվել է 1852 թվականին հիդրոգրաֆ Տեբենկովի կողմից։ 1928 թվականի մայիսի 22-ի երեկոյան «Ֆոլկլենդի աստղ» առագաստը, որը մառախուղի ժամանակ բախվում է ափի քարերին, խորտակվեց։ Հաջորդ օրը զոհերին օգնության եկան ափի պաշտպանության «Խայդա» կատերով և «Կեդր» ծառայողական նավով։ Հաջողվել է փրկել 320-ից 312-ին։ Դա դարձավ լավագույն փրկարարական օպերացիաներից մեկը ԱՄՆ-ի ափային պաշտպանության պատմության մեջ ։
Ծանոթագրություններ
Կատեգորիա:ԱՄՆ-ի կղզիներ Կատեգորիա:Անմարդաբնակ կղզիներ
Սան Դամիանո ալ Կոլե
Սան Դամիանո ալ Կոլե (San Damiano al Colle), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 754 մարդ՝ ըստ 2008 թվականի մարդահամարի տվյալների, բնակչության խտությունը կազմում է 117 մարդ/կմ²։ Զբաղեցնում է 6 կմ² տարածք։ Հեռախոսի կոդ՝ +39 0385։ Փոստային ինդեքս՝ 27040։
Ժողովրդագրություն
Բնակչության աճ.
Ծանոթագրություններ
Կատեգորիա:Իտալիայի բնակավայրեր
Սանտո Ստեֆանո Կվիսկվինա
Սանտո Ստեֆանո Կվիսկվինա (Santo Stefano Quisquina), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 5397 մարդ, բնակչության խտությունը կազմում է 63 մարդ/կմ²։ Զբաղեցնում է 85 կմ² մակերես տարածք։ Փոստային ինդեքսն է՝ 92020։ Հեռախոսային կոդը՝ (+39) 0922։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Չխրթմա
Չխրթմա (վրացերեն՝ ჩიხირთმა)՝ վրացական թանձր ապուր, պատրաստման անսովոր եղանակով։ Ընդհանրապես Չխրթման պատրաստում են թռչնի արգանակով, հազվադեպ գառան։ Չխրթման բնութագրվում է բուսակական հիմքի ամբողջական բացակայությամբ։
Իրենից ներկայացնում է ալյուրով թանձրացված, (Վրաստանում օգտագործում են եգիպտացորենի) կոնցենտրացված արգանակ, ավելացրած հարած ձվեր (հաճախ միայն դեղնուցներ), և թթու (կիտրոնի հյութ, նուռ), այսպիսով ապուրի թթվությունը ոչ այնքան ինքնանպատակ է, որքան որ օգնում է նրան, որպեսզի ձվի սպիտակուցը չվերածվի տգեղ, գորշ փաթիլների, այլ կստեղծի արգանակի հետ համասեռ զանգված։ Ձվերի ներմուծման տեխնոլոգիան տաք ապուրի մեջ բավականին դժվար է։ Այն ծագել է արևելքում (Պարսկաստան) և մանրամասն նկարագրված է Վ. Վ. Պոխլեբկինի «լավ խոհանոցի գաղտնիքները» գրքում։ Պատրաստի չխրթման սովորական օգտագործվող համեմունքների շարքից համեմվում է համեմով, դարչինով և անանուխով։
Արտաքին հղումներ
Կատեգորիա:Ապուրներ Կատեգորիա:Վրացական խոհանոց
Աստերոիդների ցանկ (259001-259100)
Աստերոիդների ցանկ (258901-259000) * Աստերոիդների ցանկ * Աստերոիդների ցանկ (259101-259200)
Ապագայի Բեթմենը: Ջոկերի վերադարձը
Մինչ թողարկվելը ֆիլմը շատ է փոփոխվել՝ բռնի տեսարանները և երկխոսությունները փոխվել են։ Հետագայում չփոփոխված տարբերակը թողարկվել է DVD տարբերակով PG-13 վարկանիշով։ Ռուսաստանում ֆիլմը թարգմանվել է «Мост-Видео» կինոընկերության և ТВ-3 հեռուստաալիքի կողմից։
Սյուժե
Հանկարծակի Գոթեմ սիթի է վերադառնում վտանգավոր հանցագործ Ջոկերը, որին մահացած էին համարում։ Նրան դիմադրում է նոր բեթմենը՝ Թերի ՄակԳիննիսը։ Նա փորձում է կանգնեցնել գողությունները, որոնք իրականացնում էր Ջոկերի խումբը, բայց դա նրան չի հաջողվում։ Ծեր Բրյուս Ուեյնը վերադարձել էր իր ընկերությունը ղեկավարելու, Ջոկերը գալիս է այդ ընկերություն և Ուեյնի ելույթի ժամանակ ներս մտնում, այդպիսով հայտնելով իր ողջ լինելու մասին։ Այդ ընթացքում Ջոկերի խումբը լաբորատորիայից գողանում է սարքերը։ Թերին փորձում է պարզել, թե ինչու է Ջոկերը այդպես ատում Բրյուսին և այնպես է ստացվում, որ Բեթմեն Ուեյնը իր թշնամիներից ամենաքիչը գիտի խելագար ծաղրածուի մասին։ Բացատրությունների փոխարեն Բրյուսը Թերիից պահանջում է հետ վերադարձնել չղջիկի հագուստը, նրանք վիճաում են և ՄակԳիննիսը հեռանում է։ Դրանից հետո Ջոկերը հարձակվում է Բեթմենի քարանձավի վրա, իսկ նրա խումբը փորձում է առեվանգել Թերիի ընկերուհուն՝ Դանային։ Ուեյնին և նրա շանը թունավորում են ծիծաղի դեղով։ ՄակԳիննիսը կռվելով Ջոկերի հետ, պետք է պարզեր թե ինչ է տեղի ունեցել 30 տարի առաջ և թե Ջոկերի գաղտնիքի հետ ինչ կապ ունեն Բրյուսը, Բարբարա Գորդոնը և Թիմ Դրեյքը ։